b"\n_START_ARTICLE_\nFavnov labirint\n_START_SECTION_\nVsebina\n_START_PARAGRAPH_\nV pravljici princesa Moanna, katere o\xc4\x8de je kralj podzemlja, obi\xc5\xa1\xc4\x8de \xc4\x8dlove\xc5\xa1ki svet, kjer nanjo posveti sonce in ji izbri\xc5\xa1e spomin. Postane umrljiva in umre. Kralj verjame, da se bo njen duh neko\xc4\x8d vrnil v podzemlje, zato zgradi labirinte po vsem svetu (ki slu\xc5\xbeijo kot portali)._NEWLINE_Po \xc5\xa1panski dr\xc5\xbeavljanski vojni leta 1944 (potem ko pride na oblast Francisco Franco), glavna junakinja Ofelia odpotuje s svojo nose\xc4\x8do in bolno mamo Carmen, da bi spoznala svojega o\xc4\x8dima kapetana Vidala. Vidal je sin slavnega komandirja, ki je umrl v Maroku, zato mo\xc4\x8dno verjame v Francov re\xc5\xbeim in je odlo\xc4\x8den, da se bo znebil vseh upornikov._NEWLINE_Veliki pali\xc4\x8dnjak, za katerega Ofelia verjame, da je vila, jo vodi do starodavnega kamnitega labirinta, vendar jo ustavi Vidalova slu\xc5\xbekinja Mercedes, ki podpira upornike, katerih \xc4\x8dlan je tudi njen brat Pedro. Tisto no\xc4\x8d se pali\xc4\x8dnjak pojavi v Ofeliini sobi, kjer se spremeni v vilo in jo vodi skozi labirint. Tam spozna favna, ki verjame da je Ofelia utele\xc5\xa1enje princese Moanne. Favn ji da tri naloge, katere mora izpolniti, da bi spet dosegla svojo nesmrtnost. Medtem Vidal ubije dva kmeta (brez razloga) zaradi suma pomo\xc4\x8di upornikom._NEWLINE_Ofelia izpolni prvo nalogo - pridobi klju\xc4\x8d iz popka velikanske krasta\xc4\x8de - vendar jo za\xc4\x8dne skrbeti za svojo mamo, katere stanje se slab\xc5\xa1a. Favn Ofeliji podari \xc4\x8darobno ro\xc5\xbeo, ki za\xc4\x8dne zdraviti Carmenino bolezen. V dru\xc5\xbebi treh vil se Ofelia odpravi izpolnit drugo nalogo - vzeti bodalo iz brloga bledega mo\xc5\xbea, po\xc5\xa1asti ki \xc5\xbere otroke. \xc4\x8ceprav je bilo Ofeliji naro\xc4\x8deno, da naj tam ni\xc4\x8desar ne je, Ofelia poje dve rozini grozdja in tako zbudi bledega mo\xc5\xbea. Slednji poje dve vili, Ofelia pa mu komaj pobegne. Razo\xc4\x8daran, ker ni ubogala njegovih navodil, ji Favn ne \xc5\xbeeli podati \xc5\xa1e tretje naloge._NEWLINE_Vidal medtem mu\xc4\x8di ujetega upornika in ubije dr. Ferriera, - ki je prav tako sodeluje z uporniki - potem ko z evtanazijo ubije mu\xc4\x8denega upornika. Vidal ujame Ofelio s \xc4\x8darobno ro\xc5\xbeo katero Carmen vr\xc5\xbee v ogenj. Carmen se bole\xc4\x8dine nenadoma pove\xc4\x8dajo in rodi sina, sama pa umre med porodom. Kmalu zatem Vidal ugotovi, da je njegova slu\xc5\xbekinja Mercedes uporni\xc5\xa1ki vohun. Ofelio zaklenejo v njeno sobo, Mercedes pa vzamejo na mu\xc4\x8denje. Mercedesm se nekako re\xc5\xa1i, zabode Vidala in se zdru\xc5\xbei z uporniki._NEWLINE_Favn se vrne k Ofeliji in ji naro\xc4\x8di naj mu prinese njenega novorojenega brata v labirint, Vidal pa ji sledi. Favn pove Ofeliji, da lahko portal podzemlja odpre samo kri nedol\xc5\xbenega, zato ji priporo\xc4\x8da naj spusti nekaj kapljic krvi svojega brata. Vendar Ofelia ne \xc5\xbeeli po\xc5\xa1kodovati svojega brata, zato jo Favn zapusti._NEWLINE_Vidal vidi Ofelio kako govori z nekom (favnom), ki ga sam ne vidi. Vidal vzame Ofeliji otroka in jo ustreli, medtem pa ga obkro\xc5\xbeijo uporniki. Ker ve, da bo umrl, da dojen\xc4\x8dka Mercedes in ji naro\xc4\x8di, da naj fantku pove to\xc4\x8den \xc4\x8das smrti svojega o\xc4\x8deta. Mercedes mu pove, da otrok ne bo vedel niti njegovega imena in Pedro ubije Vidala._NEWLINE_Mercedes vstopi v labirint, kjer sre\xc4\x8da umrljivo deklico. Kapljice Ofelijine krvi padejo na tla in Ofelia se znajde v kraljestvu podzemlja. Kralj ji pove, da je opravila zadnji preizkus s tem, ko je raje prelila svojo kri kot kri svojega novorojenega pol brata. Favn nagovori Ofelio z ''va\xc5\xa1e viso\xc4\x8danstvo'', kraljica pa ji ponudi prestol zraven nje. Ofelia se v labirintu nasmehne in umre._NEWLINE_Film se kon\xc4\x8da z zaklju\xc4\x8dkom zgodbe o princesi Moanni, ki je vladala modro svojemu kraljestvu."